સપ્તાહના આરંભે પિતાના આરોગ્યની ખાસ કાળજી રાખવી. યાત્રા-પ્રવાસમાં વિઘ્ન કે વિલંબ આવે. તા. 24ના મધ્યાહન સુધીનો સમય કામકાજમાં વિજય સૂચક છે. પ્રોફેશનલ મોરચે શુભ સમાચાર મળશે. આપનો વ્યક્તિગત વિકાસ થશે. પોતાના મનની વાતમાં પત્ની અને સંતાનોને સહભાગી બનાવશો. સંતાન સંબંધી કોઈ સારા સમાચાર મળશે. તા. 24 બપોર પછી તથા તા. 25 અને 26 વિદ્યાર્થી માટે અભ્યાસમાં ધ્યાન રાખવું જરૂરી છે. પરીક્ષાઓની તૈયારીમાં ખૂબ જ ચિવટતા રાખવી પડશે તેમજ પૂર્વ શિડ્યુલ બનાવી તેને ચુસ્તપણે વળગી રહેવું પડશે. મિત્રો સાથે બહાર હરવા-ફરવા જવાની ઈચ્છા થશે પરંતુ મન પર અંકુશ રાખીને અભ્યાસમાં ધ્યાન આપજો. નોકરિયાતોને નવા સંપર્ક ફાયદાકારક રહેશે. તા. 27 અને 28 બપોર સુધી આનંદ પ્રમોદ માટે સમય સારો છે. કોઈ શુભ સમાચાર પ્રાપ્ત થશે. આર્થિક સમસ્યા પર આપે ધ્યાન કેન્દ્રિત કરવું પડશે. કેરિયર અને ભવિષ્યને અનુલક્ષીને કોઈ યોજના બનાવી હશે તો સફળતા પ્રાપ્ત થશે. જુના ફસાયેલા નાણા છુટા થશે.